อยากสอบถามว่าหลังจากมีเพศสัมพันธ์กับสามีแล้วมีเลือดแจก.ไหลพอล้างแล้วก็ไม่มีไหลอีก ไปพบแพทย์มาแล้วค่ะตรวจมะเร็งปากมดลูก ตรวจภายใน ปกติไม่เกิดเชื้อที่ทำให้เกิดมะเร็งค่ะ ฉีดยาคุมทุก 3 เดือนอยู่ค่ะ
สวัสดีค่ะ การมีเลือดไหลออกทางช่องคลอดตามหลังการมีเพศสัมพันธ์นั้น อาจจะมีสาเหตุมาจาก การฉีกขาดของอวัยวะเพศตามหลังการมีเพศสัมพันธ์ การมีเนื้องอกที่ปากมดลูก ซึ่งมักเป็นเลือดออกตามหลังการมีเพศสัมพันธ์ได้บ่อย การมีเนื้องอกมดลูก การติดเชื้อในช่องคลอดหรือปากมดลูก หรือเกิดจากภาวะการแข็งตัวของเลือดผิดปกติโดยเบื้องต้น ควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนหรือยาเหน็บใดๆมาใช้เอง และถ้ายังมีเลือดไหลตามหลังการมีเพศสัมพันธ์อย่างต่อเนื่อง ควรไปพบแพทย์เพื่อตรวจเพิ่มเติม เพื่อรักษาตามสาเหตุที่มี และควรไปตรวจคัดกรองมะเร็งปากมดลูกทุกปี เพราะถ้าหากมีความผิดปกติใดๆจะได้ตรวจเจอแต่เนิ่นๆและรักษาได้ไว อีกทั้งถ้ายังไม่เคยได้วัคซีนป้องกันการติดเชื้อ HPV ซึ่งเป็นเชื้อที่ก่อให้เกิดมะเร็งปากมดลูกในอนาคตได้ ควรไปรับวัคซีน ซึ่งจะมีค่าใช้จ่ายเอง แต่มีประโยชน์ในการป้องกันมะเร็งปากมดลูกค่ะ